|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

***Shadow of the Colossus***, estreado no Xapón como *Wander and the Colossus* (ワンダと巨像 (Wanda to Kyozō?)), é un videoxogo de acción e aventuras desenvolvido por SIE Japan Studio e Team Ico, e distribuído por Sony Computer Entertainment para a PlayStation 2. O xogo foi publicado en América do Norte e no Xapón en outubro de 2005 e na rexión PAL en febreiro de 2006. Foi dirixido por Fumito Ueda en desenvolvido en SCEI's International Production Studio 1, tamén coñecido como Team Ico. Tivo o mesmo equipo de desenvolvemento que fixo o videoxogo de culto *Ico*, do cal *Shadow of the Colossus* está considerado un sucesor espiritual.

O argumento do xogo céntrase nun mozo chamado Wander que entra nunha terra prohibida. Wander debe viaxar ó longo de vasto terreo a cabalo e derrotar dezaseis grandes seres, coñecidos sinxelamente como colosos, co obxectivo de restaurar a vida dunha rapaza chamada Mono. O xogo é pouco convencional co xénero de acción e aventuras xa que non ten vilas nin alxubes para explorar, non hai outras personaxes coas que interactuar e non hai outros inimigos que derrotar que os colosos. *Shadow of the Colossus* foi descrito como un xogo crebacabezas, no que se deben identificar as debilidades dos diferentes colosos e utilizalas para derrotalos.

Citado como un influente título na industria dos videoxogos e un dos mellores videoxogos de tódolos tempos, *Shadow of the Colossus* é considerado como un importante exemplo dos videoxogos como unha arte debido ós seus deseños de paisaxes minimalistas, o modo de xogo inmersivo e a viaxe emocional. Recibiu a aclamación da crítica e tivo tamén boas vendas en comparanza con *Ico*, debido en parte a unha gran campaña de mercadotecnia. A banda sonora tamén foi moi eloxiada. O xogo gañou numerosos premios polo seu son, deseño e calidade. *Shadow of the Colossus* tamén é unha referencia en debates sobre a calidade artística e as perspectivas emocionais dos videoxogos.

Unha versión remasterizada para PlayStation 3 foi desenvolvida por Bluepoint Games e estreada como *The Ico & Shadow of the Colossus Collection* en setembro de 2011. Contén gráficos de alta definición (HD), contidos adicionais eliminados na versión americana, trofeos para PlayStation Network e soporte 3D. A versión HD foi estreada de xeito separado no Xapón. En febreiro de 2018, estreouse un remake en alta definición para a PlayStation 4.

Notas
-----

1. ↑  IGN, ed. (2006). "IGN: Shadow of the Colossus". Arquivado dende o orixinal o 08 de decembro de 2012. Consultado o 29 de xullo de 2006.
2. ↑  Reed, Kristan. Eurogamer.net, ed. "The Bluffer's Guide To PS2 Cult Classics". Consultado o 12 de abril de 2007.
3. ↑  PlayStation.com Australia site staff. PlayStation.com Australia, ed. "NICO: the game that never was". Arquivado dende o orixinal o 29 de agosto de 2006. Consultado o 30 de xullo de 2006.
4. ↑  Enterbrain, ed. (2006). *Wander to Kyozō Kōshiki Kōryaku & Setteibon Inishie no Chi Kitan* (en xaponés). p. 140.
5. ↑  McNamara, Andy; Berghammer, Billy (2006). Game Informer, ed. "Colossal Creation: The Kenji Kaido and Fumito Ueda Interview". Arquivado dende o orixinal o 03 de setembro de 2006. Consultado o 9 de xullo de 2006.
6. ↑  Kohler, Chris (9 de marzo de 2006). Wired News, ed. "Behind the Shadow: Fumito Ueda". Arquivado dende o orixinal o 29 de xuño de 2006. Consultado o 9 de xullo de 2006.
7. ↑  Shoemaker, Brad (17 de outubro de 2005). GameSpot, ed. "Shadow of the Colossus for PlayStation 2 Review". Consultado o 29 de abril de 2014.
8. ↑  Reed, Kristan (2005). Euro Gamer, ed. "Review – Shadow of the Colossus". Consultado o 21 de xullo de 2006.
9. ↑  Chicago Sun-Times (ed.). "Okay, kids, play on my lawn". Arquivado dende o orixinal o 11 de agosto de 2010. Consultado o 09 de febreiro de 2018.
10. ↑  Shuman, Sid (15 de setembro de 2010). SCEA, ed. "Ico and Shadow of the Colossus Collection hits PS3 Spring 2011 with 3D". Consultado o 16 de setembro de 2010.

|  |  |
| --- | --- |
| Control de autoridades | 
* Wd: Q846051
* BNF: 165975959
* Discogs: 521097
* GameRankings: 924364
* GiantBomb: 3030-6522
* IGDB: shadow-of-the-colossus--1
* IMDb: tt0486673
* Metacritic: shadow-of-the-colossus
* MobyGames: shadow-of-the-colossus
* MusicBrainz: ID
* MusicBrainz: ID
* OpenCritic: 5118
* Redump: 470

 |